Dispela Tok Tru Isi Nating long Sait bilong 73-pela Buk bilong Katolik Baibel
Taim Baibel i gat ol strongpela tok na wanpela tok lukaut strongpela tru i go long ol husat bai traim long skruim o rausim tok long rait i stap pinis (Revelesen 22:18-19), Katolik Sios bin gat strong yet long skruim i no ol toktok, ol hap tok na ol sapta tasol long Baibel, tasol ol buk. I no wanpela, i no tupela, tasol sevenpela buk.
Olsem planti man i save, ol translesen bilong Baibel i gat gutpela nem moa, olsem King James Version, Revised Standard Version, na American Standard Version, i gat 66-pela buk. 39-pela bilong ol i stap insait long Olpela Testamen (stat long Jenesis i go long Malakai), tasol narapela 27-pela buk i stap insait long Nupela Testamen (stat long Matyu i go long Revelesen).
Yu bai kirap nogut olsem Gutnius Baibel bilong Katolik Sios i gat 73-pela buk insait long en. Ol bin skruim long 66-pela buk bilong bipo sevenpela narapela buk olsem Tobit, Judit, 1 Makabis, 2 Makabis, Save Tru bilong Solomon, Sairak na Baruk.
Olsem wanem dispela bin kamap? Nambawan, yumi mas klia olsem ol man bilong rait husat God bin yusim long raitim ol Rait Holi, ol i ol Hibru. Olsem na, em i bihainim gutpela save na tingting long bilip olsem dispela tok ples bilong bipo bilong raitim Baibel em i long tok Hibru na God bin makim em i go long ol lain Hibru.
Ol stori bilong histori i soim yumi olsem long namba foa handet yia, ol bin givim namba long Jerom long mekim wanpela Vulgate translesen bilong Olpela Testamen. Em minim, i kam long Hibru, dispela tok ples bilong bipo we ol bin raitim ol Rait Holi long en, em bin tanim em i go long tok Latin. Na taim Jerom bin wok long Vulgate translesen, em bin brukim sevenpela buk long bung stret bilong ol buk bilong Olpela Testamen.
Dispela em tok i go pas bilong Gutnius Baibel bilong Katolik Sios:
Olsem tok i go pas bilong Gutnius Baibel i soim, long yia 1546, moa long 1,500 yia bihain long inapim dispela Baibel o bihain long ol bin bungim wantaim Baibel ol dispela buk ol aposel na ol evanselis bin raitim, Katolik Sios bin kamapim wanpela tokaut klia olsem dispela sevenpela buk Jerom bin brukim, ol i holi na i mas stap insait long Baibel, na ol i fit bilong kisim wantaim wankain strongpela laik na pasin bilong givim biknem.
Dispela i givim yumi dispela tingting olsem bipo long tokaut klia long Kaunsil bilong Trent, Katolik Sios i no bin laikim na givim biknem long ol dispela buk, na ol lidaman bilong em i no bin klia tru sapos ol dispela buk i stap tru na God bin givim tingting bilong raitim ol. Sapos nogat, ol mas kisim na givim biknem long ol bipo long yia 1546 yet.
Long sait bilong mipela, mipela gat strongpela bilip olsem ol dispela sevenpela buk i no stap ol hap bipo bilong Olpela Testamen, God i no bin givim tingting bilong raitim ol, na ol i noken stap insait long Baibel. Na yumi gat ol as tingting i stret na strong bilong bilip olsem.
Nambawan olgeta, ol buk insait long Olpela Testamen, planti taim ol aposel na ol evanselis olsem Matyu, Mak, Luk, Jon na Pol i bin kolim ol insait long ol rait bilong ol. Taim ol bin raitim ol buk bilong ol wan wan insait long Nupela Testamen, ol bin kolim ol buk insait long Olpela Testamen.
Tru, Bikpela Jisas Kraist Em Yet tu bin kolim ol buk insait long Olpela Testamen sampela i no wanpela taim tasol, taim Em bin autim tok. Wanpela taim Em bin tok, “Ating yupela no bin ritim, Long stat God bin wokim ol, man na meri?” Em bin toktok long Buk bilong Jenesis. Na wanem taim Em bin tokaut olsem Em i no wanbel wantaim ol toktok na pasin bilong ol man bilong rait na ol Farisi, oltaim Em bai tok, “Ating yupela no bin ritim…?” o “Rait i stap pinis…” Tru, Em bin toktok long ol rait insait long Olpela Testamen.
Kain olsem, insait long Matyu 21:15-16, em i tok,
15 Na taim ol bikpris na ol man bilong rait i lukim ol dispela samting i pulap bilong winim tingting Em i mekim, na ol pikinini i singaut insait long tempel, na tok, Hosana long Pikinini Man bilong Devit, dispela i bagarapim amamas bilong ol tru.
16 Na ol i tokim Em, Yu harim wanem samting ol dispela i toktok? Na Jisas i tokim ol, Yes. Ating i yes long yupela bin ritim, Ausait long maus bilong ol bebi na ol susu bebi Yu bin inapim tru pasin bilong litimapim nem?
Taim ol pikinini insait long tempel bin singaut strong, “Hosana long Pikinini Man bilong Devit!” dispela bin skrapim bel bilong ol man bilong rait na ol Farisi bikos ol bin mekim nois. Ol bin gat laik long pasim ol long singaut strong, tasol Bikpela Jisas Kraist bin tokim ol, “Yes. Ating i yes long yupela bin ritim, Ausait long maus bilong ol bebi na ol susu bebi Yu bin inapim tru pasin bilong litimapim nem?” Em bin toktok long ol rait bilong Olpela Testamen.
Bikpela Jisas Kraist bin lukluk long kolim oltaim ol rait insait long Olpela Testamen olgeta wan wan taim Em laik skulim sampela samting long ol man bilong rait na ol Farisi. Bilong wanem? Long tai bilong Kraist, ol man bilong rait na ol Farisi bin gat dispela biknem bilong stap saveman bikos ol bin save gut tru long lo. Ol bin kisim save gut long sait bilong Lo bilong Moses.
Ol man bilong rait bin raitim Lo bilong Moses na ol Farisi bin stap ol man bilong sambai long Lo bilong Moses. Long dispela as, wanem taim Kraist bin bekim ol, o wanem taim Em bai tok resis o stretim ol toktok bilong ol, oltaim Em bai kolim ol buk bilong Olpela Testamen long ol. Em olsem Em bin givim ol wanpela test bilong marasin bilong ol yet.
Tasol wanem samting yu bai lukim gut tru, em i olsem. Olgeta dispela taim Bikpela Jisas Kraist bin autim tok, Em no bin kolim liklik Buk bilong Judit o Buk bilong Makabis o wanpela bilong dispela sevenpela buk Katolik Sios bin skruim long Baibel long yia 1546.
Ol aposel i no bin kolim liklik ol dispela buk taim ol bin autim tok na taim ol bin raitim ol buk na ol pas bilong ol wan wan tu. I no gat wanpela bilong ol i bin kolim Buk bilong Tobit, Sairak, Baruk o wanpela bilong dispela sevenpela buk bikos tru ol i no hap bilong Olpela Testamen na ol i no sapos long stap insait long Baibel. Bikos, sapos yes, klia tru Kraist, ol aposel na ol evanselis bin kolim ol. Tasol, planti taim ol bin kolim ol trupela buk bilong Olpela Testamen olsem Buk bilong Ol Sam, Jop, Jenesis, na ol profet, namel long ol narapela, bikos ol dispela buk, tru tru, bin stap ol hap inap tru bilong Baibel na ol aposel na ol evanselis bin luksave long ol.
Narapela samting bilong soim tru olsem ol dispela buk i no sapos long stap insait long Baibel, em i dispela samting tru olsem Katolik Sios i no gat wanpela skul tok i yusim ol dispela buk olsem as bilong ol.
Ol pater na ol lidaman bilong Katolik Sios i save kolim Buk bilong Makabis o Buk bilong Judit bilong soim tru olsem baptais mas gat pe, o? Ol i save kolim ol dispela buk long sambai na soim stretpela dispela pasin bilong ol bilong beten wantaim wankain wankain toktok o beten wantaim rosary, o? Ol i save kolim ol long sambai long bilip bilong ol long ol dispela sevenpela sakramen olsem ol i kolim, o? Nogat olgeta! Ol i no yusim ol long sambai long bilip bilong ol.
Samting tru em i olsem. Ol i no ritim tu ol dispela buk long ol mas bilong ol na ol narapela pasin lotu bilong sios bilong ol. Sapos ol dispela buk i stap tru na God bin givim tingting bilong raitim ol, bilong wanem ol no yusim ol? Dispela i soim tru tasol olsem ol ol yet i tubel sapos ol dispela buk i inap tru o nogat. Em isi nating olsem tasol.
God ken blesim yumi olgeta!
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn